আস্‌সালামু আলাইকুম
সম্মানিত মন্ত্রিপরিষদ সচিব,
বিভাগীয় কমিশনার ও জেলা প্রশাসকবৃন্দ, 

সম্মানিত সুধীমণ্ডলী,	
শুভ সন্ধ্যা। জেলা প্রশাসক সম্মেলন উপলক্ষ্যে বঙ্গভবনে আমি আপনাদের স্বাগত জানাচ্ছি। বক্তব্যের শুরুতেই আমি গভীর শ্রদ্ধার সঙ্গে স্মরণ করছি স্বাধীন বাংলাদেশের মহান স্থপতি, সর্বকালের সর্বশ্রেষ্ঠ বাঙালি জাতির পিতা বঙ্গবন্ধু শেখ মুজিবুর রহমানকে। পরম শ্রদ্ধায় স্মরণ করছি মুক্তিযুদ্ধে জীবন উৎসর্গকারী সকল শহিদ, বীর মুক্তিযোদ্ধা, জাতীয় চার নেতা ও জাতির বিভিন্ন ক্রান্তিলগ্নে যাঁরা জীবন উৎসর্গ এবং অপরিসীম ত্যাগ স্বীকার করেছেন তাঁদের সকলকে। 
প্রিয় জেলা প্রশাসকবৃন্দ,
প্রধানমন্ত্রী শেখ হাসিনার নেতৃত্বে সরকার বঙ্গবন্ধুর স্বপ্নের সোনার বাংলা তথা একটি ক্ষুধা ও দারিদ্র্যমুক্ত, প্রগতিশীল, গণতান্ত্রিক, ও অসাম্প্রদায়িক বাংলাদেশ গড়ার নিরলস প্রচেষ্টা চালিয়ে যাচ্ছে। বাংলাদেশ ইতোমধ্যে স্বল্পোন্নত দেশ থেকে উন্নয়নশীল দেশের মর্যাদায় উন্নীত হয়েছে। আমার দৃঢ় বিশ্বাস, ২০৩০-এর মধ্যেই বাংলাদেশ এসডিজির সকল লক্ষ্যমাত্রা অর্জনে সক্ষম হবে এবং ২০৪১ সালের মধ্যে আধুনিক ও স্মার্ট বাংলাদেশে পরিণত হবে। 
আপনারা বিভিন্ন জেলায় সরকারের বহুমুখী কার্যক্রমের সমন্বয় ও তত্ত্বাবধানকারী হিসাবে দায়িত্ব পালন করছেন, দায়িত্বপালনকালে ক্ষমতার অপপ্রয়োগ যাতে না হয় তা নিশ্চিত করা অতীব জরুরি। আশা করি আপনারা কর্মক্ষেত্রে দায়িত্ব ও ক্ষমতার পার্থক্য সচেতনভাবে বজায় রাখবেন।
আপনাদের পদবী জেলা প্রশাসক হলেও শাসক নয় সেবক হিসেবে জনগণের দোরগোঁড়ায় সরকারি সেবা পৌঁছে দেবেন। জেলা প্রশাসনের কর্ণধার হিসেবে আপনাদের ওপর অর্পিত এ গুরুদায়িত্ব আরও নিষ্ঠার সঙ্গে পালন করবেন-এ প্রত্যাশা করছি। 
ইতোমধ্যে আপনারা মাননীয় প্রধানমন্ত্রীসহ মন্ত্রিপরিষদের সম্মানিত সদস্যদের কাছ থেকে মূল্যবান পরামর্শ ও প্রয়োজনীয় দিক-নির্দেশনা পেয়েছেন। এগুলোর বাস্তবায়নে আপনাদের আন্তরিক হতে হবে। উন্নয়ন একটি চলমান প্রক্রিয়া। উন্নয়নের মূল লক্ষ্য হচ্ছে জনগনের ভাগ্যের ইতিবাচক পরিবর্তন। উন্নয়ন প্রকল্প গ্রহণ ও বাস্তবায়নই উন্নয়নের জন্য যথেষ্ট নয়। এর জন্য দরকার উন্নয়ন প্রক্রিয়ায় জনগণের সক্রিয় অংশগ্রহনের পাশাপাশি এর সুফল জনগণের দোরগোড়ায় পৌঁছানো নিশ্চিত করা। 


জনগণের সেবা দেয়া আপনাদের দায়িত্ব ও কর্তব্য। এটাকে দয়া বা অনুগ্রহ মনে করার কিছু নেই। আপনারা সরকারি কর্মচারী হিসেবে যেমন ক্যারিয়ার প্লানিং করে থাকেন তেমনি কর্মক্ষেত্রে গিয়েও একটি প্লানিং করবেন। আর এই প্লানিংটা হবে আপনার দায়িত্ব পালনকালে জনকল্যাণে কী কী করতে পারেন তা ঠিক করা। অনেকেই চাকরি করেন কিন্তু অতীত কর্মস্থলে কয়জনকে মনে রাখে ভেবে দেখবেন। নিজে দুর্নীতিমুক্ত থাকবেন এবং অন্যরাও যাতে দুর্নীতির সুযোগ না পায় সেদিকেও খেয়াল রাখবেন। 
প্রিয় কর্মকর্তাবৃন্দ,
জাতীয় জীবনে নানাবিধ চ্যালেঞ্জ মোকাবিলায় আপনারা সব সময়ই জনগণের পাশে থাকেন। করোনাকালে ও পরবর্তীতে করোনার অভিঘাত মোকাবিলায় সরকারের বিভিন্ন আর্থিক ও প্রণোদনা প্যাকেজ বাস্তবায়নে দায়িত্বশীল ভূমিকা পালনের জন্য আপনাদের ধন্যবাদ জানাই। বর্তমানে রাশিয়া ও ইউক্রেন যুদ্ধ সমগ্র বিশ্বের সঙ্গে আমাদের অগ্রযাত্রাকেও ক্ষতিগ্রস্ত করেছে। 
যুদ্ধের প্রভাবে খাদ্যদ্রব্য, ভোজ্য তেল ও জ্বালানির মূল্যবৃদ্ধির কারণে অর্থনীতি চাপের মুখে পড়েছে। বৈশ্বিক পরিস্থিতি মাথায় রেখে সরকারি সম্পদের সর্বোচ্চ ব্যবহার, ব্যয় সংকোচন এবং সরকারের উন্নয়ন কর্মসূচির সফল বাস্তবায়নে আপনাদের আরো যত্নশীল হওয়ার অনুরোধ করছি। 
প্রিয় জেলা প্রশাসকবৃন্দ,
পরিবেশবান্ধব গ্রামোন্নয়নে আবাসন, শিক্ষা, কৃষি নির্ভর শিল্পের প্রসার, চিকিৎসা সেবা, বিদ্যুৎ, গ্যাস, পানীয় জল ও পয়:নিষ্কাশনের ব্যবস্থার মাধ্যমে উপজেলা সদরে ও বর্ধিষ্ণু শিল্পকেন্দ্রগুলোকে আধুনিক শহর-উপশহর হিসেবে গড়ে তুলতে সরকারি উদ্যোগের সাথে বেসরকারি উদ্যোগের সমন্বয় ঘটাতে হবে। 
ভূমি ব্যবস্থাপনার সাথে জনগণ সরাসরি সম্পৃক্ত। গ্রামীণ বিরোধ ও মামলা মোকোদ্দমার বেশির ভাগই জমিজমা সংক্রান্ত। তাই দক্ষ, আধুনিক, জনকল্যাণমুখী ও টেকসই ভূমি ব্যবস্থাপনার মাধ্যমে ভূমির সর্বোত্তম ব্যবহার এবং ভূমি সংক্রান্ত জনবান্ধব ডিজিটাইজ সেবা নিশ্চিতকরণে আপনাদের আরো বেশি কৌশলী ও তৎপর হতে হবে। ভূমি রেকর্ডের সময় এক শ্রেণীর অসাধু কর্মচারী স্থানীয় প্রভাবশালী দালালচক্রের সহযোগিতায় জনভোগান্তি বাড়ায়। তাই এসব ব্যাপারে আপনাদের কঠোর হতে হবে এবং এসি ল্যান্ডসহ তৃণমূল পর্যায়ের ভূমি অফিসগুলোকে দুর্নীতিমুক্ত রাখতে হবে। 
সরকারি তথ্য ও সেবা নাগরিকের জন্য সহজলভ্য করার লক্ষ্যে স্থাপিত জেলা ই-সার্ভিস সেন্টার, পৌর ডিজিটাল সেন্টার ও ইউনিয়ন ডিজিটাল সেন্টারগুলোর সুষ্ঠু ব্যবস্থাপনার মাধ্যমে তথ্যপ্রযুক্তি সেবাকে তৃণমূল পর্যায়ে পৌঁছে দিতে হবে। 
দুর্যোগপ্রবণ বাংলাদেশে জীববৈচিত্র্য সংরক্ষণে সামাজিক বনায়ন, বন্যা নিয়ন্ত্রণ ও নিষ্কাশন, জলাভূমির উন্নয়ন এবং জলবায়ু পরিবর্তনজনিত কারণে প্রাকৃতিক দুর্যোগের ঝুঁকি হ্রাস ও দুর্যোগ মোকাবিলায় সরকারের চলমান কর্মসূচির বাস্তবায়নে আপনাদেরকে আরও সক্রিয় হতে হবে। অবৈধ দখলদারদের হাত থেকে বন, নদী ও পাহাড় রক্ষা করতে হবে। তাহলেই হবে উন্নয়ন সুষম ও জনমুখী।
যুবরাই দেশের প্রাণশক্তি। যুব সমাজের মেধা, সৃজনশীলতা ও প্রতিভা বিকাশের লক্ষ্যে সরকার যুব সমাজকে সুসংগঠিত ও উৎপাদনমুখী করতে ‘ন্যাশনাল সার্ভিস কর্মসূচি’সহ অগ্রাধিকারপ্রাপ্ত প্রধানমন্ত্রীর ১০টি বিশেষ উদ্যোগ বাস্তবায়নে কার্যকর অবদান রাখতে হবে। মাদকের অপব্যবহার যুব সমাজকে সবচেয়ে বেশি ক্ষতিগ্রস্ত করে। মাদকদ্রব্য যাতে যুব সমাজকে ধ্বংসের মুখে ঠেলে না দেয় সে দিকেও আপনাদেরকে সতর্ক দৃষ্টি রাখতে হবে। দুর্নীতি উন্নয়নের সবচেয়ে বড় অন্তরায়। দুর্নীতির কারণে টেকসই উন্নয়ন বাধাগ্রস্থ হচ্ছে। তাই মাঠ প্রশাসনের প্রতিটি স্তরে স্বচ্ছতা ও জবাবদিহি ব্যবস্থা গড়ে তুলতে হবে। 


প্রিয় বিভাগীয় কমিশনার ও জেলা প্রশাসকবৃন্দ,
আপনাদের মেধা ও দক্ষতা জনকল্যাণে ও মানবাধিকার সমুন্নত রাখতে ব্যবহার করবেন। আমার বিশ্বাস, আপনারা মুক্তিযুদ্ধের চেতনার আলোকে দেশাত্মবোধ ও একাগ্রতার সঙ্গে অর্পিত দায়িত্ব যথাযথভাবে পালন করে যাবেন। নবতর উদ্ভাবনী চর্চা ও সেবামূলক কর্মপ্রয়াসের দ্বারা আপনারা বঙ্গবন্ধুর স্বপ্নের সোনার বাংলা গড়ার পথ পরিক্রমায় একটি উন্নত, আধুনিক ও তথ্যপ্রযুক্তিভিত্তিক স্মার্ট বাংলাদেশ বিনির্মাণে আন্তরিকভাবে কাজ করে যাবেন - এটাই সকলের প্রত্যাশা।

আগামী দিনগুলো আরও সুন্দর ও সফল হোক। মহান আল্লাহ আমাদের সহায় হোন।

জয় বাংলা
[bookmark: _GoBack]খোদা হাফেজ, বাংলাদেশ চিরজীবী হোক।

আস্‌সালামু আলাইকুম
সম্মানিত মন্ত্রিপরিষদ সচিব,
বিভাগীয় কমিশনার ও জেলা প্রশাসকবৃন্দ, 

সম্মানিত সুধীমণ্ডলী,	
শুভ সন্ধ্যা। জেলা প্রশাসক সম্মেলন উপলক্ষ্যে বঙ্গভবনে আমি আপনাদের স্বাগত জানাচ্ছি। বক্তব্যের শুরুতেই আমি গভীর শ্রদ্ধার সঙ্গে স্মরণ করছি স্বাধীন বাংলাদেশের মহান স্থপতি, সর্বকালের সর্বশ্রেষ্ঠ বাঙালি জাতির পিতা বঙ্গবন্ধু শেখ মুজিবুর রহমানকে। পরম শ্রদ্ধায় স্মরণ করছি মুক্তিযুদ্ধে জীবন উৎসর্গকারী সকল শহিদ, বীর মুক্তিযোদ্ধা, জাতীয় চার নেতা ও জাতির বিভিন্ন ক্রান্তিলগ্নে যাঁরা জীবন উৎসর্গ এবং অপরিসীম ত্যাগ স্বীকার করেছেন তাঁদের সকলকে। 
প্রিয় জেলা প্রশাসকবৃন্দ,
প্রধানমন্ত্রী শেখ হাসিনার নেতৃত্বে সরকার বঙ্গবন্ধুর স্বপ্নের সোনার বাংলা তথা একটি ক্ষুধা ও দারিদ্র্যমুক্ত, প্রগতিশীল, গণতান্ত্রিক, ও অসাম্প্রদায়িক বাংলাদেশ গড়ার নিরলস প্রচেষ্টা চালিয়ে যাচ্ছে। বাংলাদেশ ইতোমধ্যে স্বল্পোন্নত দেশ থেকে উন্নয়নশীল দেশের মর্যাদায় উন্নীত হয়েছে। আমার দৃঢ় বিশ্বাস, ২০৩০-এর মধ্যেই বাংলাদেশ এসডিজির সকল লক্ষ্যমাত্রা অর্জনে সক্ষম হবে এবং ২০৪১ সালের মধ্যে আধুনিক ও স্মার্ট বাংলাদেশে পরিণত হবে। 
আপনারা বিভিন্ন জেলায় সরকারের বহুমুখী কার্যক্রমের সমন্বয় ও তত্ত্বাবধানকারী হিসাবে দায়িত্ব পালন করছেন, দায়িত্বপালনকালে ক্ষমতার অপপ্রয়োগ যাতে না হয় তা নিশ্চিত করা অতীব জরুরি। আশা করি আপনারা কর্মক্ষেত্রে দায়িত্ব ও ক্ষমতার পার্থক্য সচেতনভাবে বজায় রাখবেন।
আপনাদের পদবী জেলা প্রশাসক হলেও শাসক নয় সেবক হিসেবে জনগণের দোরগোঁড়ায় সরকারি সেবা পৌঁছে দেবেন। জেলা প্রশাসনের কর্ণধার হিসেবে আপনাদের ওপর অর্পিত এ গুরুদায়িত্ব আরও নিষ্ঠার সঙ্গে পালন করবেন-এ প্রত্যাশা করছি। 
ইতোমধ্যে আপনারা মাননীয় প্রধানমন্ত্রীসহ মন্ত্রিপরিষদের সম্মানিত সদস্যদের কাছ থেকে মূল্যবান পরামর্শ ও প্রয়োজনীয় দিক-নির্দেশনা পেয়েছেন। এগুলোর বাস্তবায়নে আপনাদের আন্তরিক হতে হবে। উন্নয়ন একটি চলমান প্রক্রিয়া। উন্নয়নের মূল লক্ষ্য হচ্ছে জনগনের ভাগ্যের ইতিবাচক পরিবর্তন। উন্নয়ন প্রকল্প গ্রহণ ও বাস্তবায়নই উন্নয়নের জন্য যথেষ্ট নয়। এর জন্য দরকার উন্নয়ন প্রক্রিয়ায় জনগণের সক্রিয় অংশগ্রহনের পাশাপাশি এর সুফল জনগণের দোরগোড়ায় পৌঁছানো নিশ্চিত করা। 


জনগণের সেবা দেয়া আপনাদের দায়িত্ব ও কর্তব্য। এটাকে দয়া বা অনুগ্রহ মনে করার কিছু নেই। আপনারা সরকারি কর্মচারী হিসেবে যেমন ক্যারিয়ার প্লানিং করে থাকেন তেমনি কর্মক্ষেত্রে গিয়েও একটি প্লানিং করবেন। আর এই প্লানিংটা হবে আপনার দায়িত্ব পালনকালে জনকল্যাণে কী কী করতে পারেন তা ঠিক করা। অনেকেই চাকরি করেন কিন্তু অতীত কর্মস্থলে কয়জনকে মনে রাখে ভেবে দেখবেন। নিজে দুর্নীতিমুক্ত থাকবেন এবং অন্যরাও যাতে দুর্নীতির সুযোগ না পায় সেদিকেও খেয়াল রাখবেন। 
প্রিয় কর্মকর্তাবৃন্দ,
জাতীয় জীবনে নানাবিধ চ্যালেঞ্জ মোকাবিলায় আপনারা সব সময়ই জনগণের পাশে থাকেন। করোনাকালে ও পরবর্তীতে করোনার অভিঘাত মোকাবিলায় সরকারের বিভিন্ন আর্থিক ও প্রণোদনা প্যাকেজ বাস্তবায়নে দায়িত্বশীল ভূমিকা পালনের জন্য আপনাদের ধন্যবাদ জানাই। বর্তমানে রাশিয়া ও ইউক্রেন যুদ্ধ সমগ্র বিশ্বের সঙ্গে আমাদের অগ্রযাত্রাকেও ক্ষতিগ্রস্ত করেছে। 
যুদ্ধের প্রভাবে খাদ্যদ্রব্য, ভোজ্য তেল ও জ্বালানির মূল্যবৃদ্ধির কারণে অর্থনীতি চাপের মুখে পড়েছে। বৈশ্বিক পরিস্থিতি মাথায় রেখে সরকারি সম্পদের সর্বোচ্চ ব্যবহার, ব্যয় সংকোচন এবং সরকারের উন্নয়ন কর্মসূচির সফল বাস্তবায়নে আপনাদের আরো যত্নশীল হওয়ার অনুরোধ করছি। 
প্রিয় জেলা প্রশাসকবৃন্দ,
পরিবেশবান্ধব গ্রামোন্নয়নে আবাসন, শিক্ষা, কৃষি নির্ভর শিল্পের প্রসার, চিকিৎসা সেবা, বিদ্যুৎ, গ্যাস, পানীয় জল ও পয়:নিষ্কাশনের ব্যবস্থার মাধ্যমে উপজেলা সদরে ও বর্ধিষ্ণু শিল্পকেন্দ্রগুলোকে আধুনিক শহর-উপশহর হিসেবে গড়ে তুলতে সরকারি উদ্যোগের সাথে বেসরকারি উদ্যোগের সমন্বয় ঘটাতে হবে। 
ভূমি ব্যবস্থাপনার সাথে জনগণ সরাসরি সম্পৃক্ত। গ্রামীণ বিরোধ ও মামলা মোকোদ্দমার বেশির ভাগই জমিজমা সংক্রান্ত। তাই দক্ষ, আধুনিক, জনকল্যাণমুখী ও টেকসই ভূমি ব্যবস্থাপনার মাধ্যমে ভূমির সর্বোত্তম ব্যবহার এবং ভূমি সংক্রান্ত জনবান্ধব ডিজিটাইজ সেবা নিশ্চিতকরণে আপনাদের আরো বেশি কৌশলী ও তৎপর হতে হবে। ভূমি রেকর্ডের সময় এক শ্রেণীর অসাধু কর্মচারী স্থানীয় প্রভাবশালী দালালচক্রের সহযোগিতায় জনভোগান্তি বাড়ায়। তাই এসব ব্যাপারে আপনাদের কঠোর হতে হবে এবং এসি ল্যান্ডসহ তৃণমূল পর্যায়ের ভূমি অফিসগুলোকে দুর্নীতিমুক্ত রাখতে হবে। 
সরকারি তথ্য ও সেবা নাগরিকের জন্য সহজলভ্য করার লক্ষ্যে স্থাপিত জেলা ই-সার্ভিস সেন্টার, পৌর ডিজিটাল সেন্টার ও ইউনিয়ন ডিজিটাল সেন্টারগুলোর সুষ্ঠু ব্যবস্থাপনার মাধ্যমে তথ্যপ্রযুক্তি সেবাকে তৃণমূল পর্যায়ে পৌঁছে দিতে হবে। 
দুর্যোগপ্রবণ বাংলাদেশে জীববৈচিত্র্য সংরক্ষণে সামাজিক বনায়ন, বন্যা নিয়ন্ত্রণ ও নিষ্কাশন, জলাভূমির উন্নয়ন এবং জলবায়ু পরিবর্তনজনিত কারণে প্রাকৃতিক দুর্যোগের ঝুঁকি হ্রাস ও দুর্যোগ মোকাবিলায় সরকারের চলমান কর্মসূচির বাস্তবায়নে আপনাদেরকে আরও সক্রিয় হতে হবে। অবৈধ দখলদারদের হাত থেকে বন, নদী ও পাহাড় রক্ষা করতে হবে। তাহলেই হবে উন্নয়ন সুষম ও জনমুখী।
যুবরাই দেশের প্রাণশক্তি। যুব সমাজের মেধা, সৃজনশীলতা ও প্রতিভা বিকাশের লক্ষ্যে সরকার যুব সমাজকে সুসংগঠিত ও উৎপাদনমুখী করতে ‘ন্যাশনাল সার্ভিস কর্মসূচি’সহ অগ্রাধিকারপ্রাপ্ত প্রধানমন্ত্রীর ১০টি বিশেষ উদ্যোগ বাস্তবায়নে কার্যকর অবদান রাখতে হবে। মাদকের অপব্যবহার যুব সমাজকে সবচেয়ে বেশি ক্ষতিগ্রস্ত করে। মাদকদ্রব্য যাতে যুব সমাজকে ধ্বংসের মুখে ঠেলে না দেয় সে দিকেও আপনাদেরকে সতর্ক দৃষ্টি রাখতে হবে। দুর্নীতি উন্নয়নের সবচেয়ে বড় অন্তরায়। দুর্নীতির কারণে টেকসই উন্নয়ন বাধাগ্রস্থ হচ্ছে। তাই মাঠ প্রশাসনের প্রতিটি স্তরে স্বচ্ছতা ও জবাবদিহি ব্যবস্থা গড়ে তুলতে হবে। 


প্রিয় বিভাগীয় কমিশনার ও জেলা প্রশাসকবৃন্দ,
আপনাদের মেধা ও দক্ষতা জনকল্যাণে ও মানবাধিকার সমুন্নত রাখতে ব্যবহার করবেন। আমার বিশ্বাস, আপনারা মুক্তিযুদ্ধের চেতনার আলোকে দেশাত্মবোধ ও একাগ্রতার সঙ্গে অর্পিত দায়িত্ব যথাযথভাবে পালন করে যাবেন। নবতর উদ্ভাবনী চর্চা ও সেবামূলক কর্মপ্রয়াসের দ্বারা আপনারা বঙ্গবন্ধুর স্বপ্নের সোনার বাংলা গড়ার পথ পরিক্রমায় একটি উন্নত, আধুনিক ও তথ্যপ্রযুক্তিভিত্তিক স্মার্ট বাংলাদেশ বিনির্মাণে আন্তরিকভাবে কাজ করে যাবেন - এটাই সকলের প্রত্যাশা।

আগামী দিনগুলো আরও সুন্দর ও সফল হোক। মহান আল্লাহ আমাদের সহায় হোন।

জয় বাংলা
খোদা হাফেজ, বাংলাদেশ চিরজীবী হোক।

